

Siarter Dysgwyr

Rhifyn: Chwefror 2024

Dyddiad Adolygu: Chwefror 2027

Awdur: Marcus Westmoreland

Pennaeth Profiad y Dysgwr

Lleoliad y Polisi: BIZ-Sharepoint/Intranet/Policies & Procedures/Learner Services & Support

Cymeradwywyd y Tîm Rheoli Uwch

Polisi gan: 22 Chwefror 2024

Fersiwn: 2.0

Categori: Cyhoeddus

# Cyflwyniad a Chwmpas

Mae Siarter Dysgwyr Coleg Gŵyr Abertawe yn nodi’r hyn y disgwylir i holl ddysgwyr y Coleg ei ddilyn a chadw ato. Yn gyfnewid am hyn, bydd y Coleg yn anelu at ddarparu addysg, profiadau, hyfforddiant, lles, cymorth a chyfleoedd o’r ansawdd uchaf.

Mae’r Coleg yn cydnabod tri gwerth craidd ar gyfer dysgwyr ac maent yn sail i’r siarter hon:

* Bod yn barod
* Bod yn barchus
* Bod yn ddiogel

# Diffiniadau Allweddol

**Coleg Gŵyr Abertawe –** Y Coleg

**Dysgwyr *–*** Holl ddysgwyr amser llawn, rhan-amser, prentisiaethau, addysg uwch, neu gleientiaid cyflogadwyedd.

# Y Siarter

***Mae Coleg Gŵyr Abertawe*** o’r farn bod addysg yn newid bywydau. Felly, mae addysgu, dysgu a chymorth yn dod yn gyntaf.

Felly, mae’r Coleg yn ymrwymo i’r canlynol:

1. Creu amgylchedd diogel, ysgogol a chynhwysol sy’n dathlu amrywiaeth.
2. Darparu manylion cywir i chi ynghylch eich cwrs dewisedig gan eich helpu i ddewis rhaglen sy’n addas i’ch gofynion unigryw.
3. Cydnabod eich anghenion dysgu unigol a chynnig cymorth i hwyluso cyfnod pontio di-dor i’r Coleg.
4. Gosod targedau ystyrlon a heriol ar y cyd sy’n cefnogi eich taith at wireddu eich potensial llawn.
5. Meithrin perthynas waith da gyda chi ar sail parch.
6. Darparu’r lefel uchaf o addysgu, dysgu ac asesu er mwyn eich ysgogi a chynnal eich diddordeb.
7. Darparu gwybodaeth, cyngor ac arweiniad diduedd ynghylch eich cynlluniau personol a gyrfaol.
8. Darparu gwasanaethau cymorth cynhwysfawr o’r radd flaenaf i chi er mwyn cael gwared ar rwystrau dysgu, gan feithrin agweddau a sgiliau cadarnhaol.
9. Gwrando ar eich safbwyntiau a chymryd camau rhagweithiol i wella eich profiad yn y Coleg.
10. Cynnig amrywiaeth eang o gyfleoedd i wella sgiliau cyflogadwyedd a bodloni diddordebau ac uchelgeisiau.
11. Cydweithio gyda rhieni, gwarcheidwaid, gofalwyr a chyflogwyr i wneud y mwyaf o’ch profiadau a’ch cyflawniadau fel dysgwr.

Ein bwriad yw sicrhau eich bod yn teimlo yn ddiogel a’ch bod yn cael eich cefnogi

wrth gyflawni nodau personol yn y Coleg. Er mwyn gwneud hyn, mae’n bwysig

eich bod yn gweithio gyda ni i fodloni ein disgwyliadau pryd bynnag y byddwch

yn ymwneud â gweithgareddau sy’n gysylltiedig â’r Coleg.

Felly, bydd y coleg yn gofyn i chi, y dysgwyr:

## Fod yn Barchus drwy:

1. Ymddwyn mewn ffordd **barchus** tuag at bob aelod o gymuned y Coleg.

2. Peidio â chymryd rhan mewn unrhyw fath o fwlio neu aflonyddu, gan werthfawrogi cymuned amrywiol y Coleg.

3. Peidio â thorri neu ddifwyno eiddo, cyfleusterau ac adnoddau’r Coleg.

4. Ymddwyn yn briodol ac ystyriol mewn mannau cymunedol o fewn y Coleg.

5. Tacluso deunyddiau neu ysbwriel sy’n ymddangos o ganlyniad o weithgareddau addysgol / dysgu gan ddefnyddio’r biniau ailgylchu addas lle bo angen.

6. Peidio ag ysmygu na defnyddio e-sigarets ar safle’r coleg nac unrhyw dripiau a drefnir gan y coleg (oni bai am ardaloedd ysmygu dynodedig)

7. Cydymffurfio â’r Siarter Dysgwyr y tu allan i’r Coleg gan fod yn llysgenhadon cadarnhaol ar gyfer y coleg.

8. Peidio â gwisgo dillad a fydd yn debygol o ddigio aelod o gymuned y coleg.

9. Dilyn holl bolisïau a gweithdrefnau’r Coleg (mae’r rhain i’w gweld ar y wefan a’r pyrth dysgwyr).

## Bod yn Barod drwy:

1. Mynychu pob dosbarth, arholiad, apwyntiad, sesiwn profiad / lleoliad gwaith ac unrhyw ymrwymiadau addysgu eraill yn brydlon, gan roi gwybod i staff perthnasol os ydych yn debygol o fod yn hwyr neu’n absennol.
2. Bod yn barod ar gyfer yr holl weithgareddau dysgu drwy fod â’r adnoddau a’r offer perthnasol a thrwy wisgo dillad addas ar gyfer y gweithgareddau rydych chi’n ymgymryd â nhw.
3. Cwblhau’r holl waith wedi’i osod gan staff y Coleg erbyn y dyddiadau a gytunwyd, a hyd eithaf eich gallu.
4. Dweud wrthym yn syth os ydych eisiau cymorth pellach neu os yw’ch statws iechyd corfforol neu feddwl yn newid, fel y gallwn gynnig y cymorth gorau posib i chi.

## Helpu eich hunan ac eraill drwy fod yn Ddiogel:

1. Riportio unrhyw achos o drais, aflonyddu, bwlio neu gamdriniaeth rydych chi neu aelodau eraill o gymuned y coleg yn ei brofi.
2. Cofio gwisgo’ch laniard Coleg bob amser tra byddwch ar y campws.
3. Peidio â gamblo yn y Coleg.
4. Cydymffurfio â pholisïau iehcyd a diogelwch a gweithdreefnau gweithio’n

ddiogel yn unol â chyfarwyddyd y coleg neu staff sy'n gysylltiedig â gwaith.

1. Hysbysu’r Coleg ar ddechrau’ch cwrs/lleoliad am unrhyw Angen Dysgu   
   Ychwanegol neu gymorth corfforol, meddygol, emosiynol sydd ei angen arnoch (neu cyn gynted ag sy’n bosibl os oes angen newid eich cymorth).
2. Defnyddio systemau TG y Coleg yn briodol ac yn unol â’n Polisi Defnydd Derbyniol o TG.
3. Rhoi gwybod i’r Coleg am unrhyw newidiadau i’ch manylion personol.
4. Peidio byth â dod â, defnyddio, neu werthu cyffuriau/sylweddau anghyfreithlon neu arfau peryglus neu alcohol ar safleoedd y Coleg neu ar leoliad gwaith na bod o dan ddylanwad cyffuriau neu alcohol yn y Coleg neu ar leoliad gwaith.

Noder:

Gall torri’r Siarter arwain at gymryd camau disgyblu yn erbyn y dysgwr yn unol ag amodau’r Weithdrefn Disgyblu Myfyrwyr.

Mae’r Siarter yn berthnasol i holl ddysgwyr y Coleg (amser llawn, rhan-amser, prentisiaethau neu addysg uwch) lle bynnag y maen nhw fel rhan o’u cwrs (coleg, cyfleusterau cysylltiedig, lleoliad gwaith, preswyl, ymweliad astudio).

# Dogfennau Cysylltiedig

Mae polisïau’r Coleg a restrir isod yn enghreifftiau o ddogfennau cysylltiedig:

* 1. Polisi Presenoldeb Myfyrwyr
  2. Gweithdrefn Disgyblu Myfyrwyr
  3. Polisi Cyffuriau ac Alcohol

ch. Polisi Addasrwydd i Astudio

* 1. Gweithdrefn Gweinyddu a Storio Meddyginiaeth

dd.Polisi Iechyd a Diogelwch

* 1. Polisi Asesu a Chamymddwyn
  2. Strategaeth Addysgu ac Asesu Cymru

1. Polisi Defnydd Derbyniol o TG

g. Atodiadau Siarter Dysgwyr, Covid a Dysgu o Bell

# Yr Iaith Gymraeg

Mae Coleg Gŵyr Abertawe yn ymrwymedig i hyrwyddo’r iaith Gymraeg, yn unol â Safonau’r Iaith Gymraeg a Mesur y Gymraeg (Cymru) 2011.